als_Latn dik_Latn sag_Latn
Dyshime se kamerieri u vra para se pronari të denonconte humbjen e parave
Policia e Vlorës dha sot detaje të tjera lidhur me vrasjen e shtetasit Denis Vyshka, 28 vjeç, një ditë më parë në plazhin e Dhërmiut. Sipas policisë, pronari lokalit, Altin Imeraj, i arrestuar tashmë për akuzën e vrasjes, ka telefonuar në polici, në numrin 129, për të denoncuar humbjen e parave.
Nga verifikimet e kryera ka rezultuar se njëri nga pronarët e lokalit “Shija e detit” dhe pikërisht shtetasi Altin Imeraj ka telefonuar në Sallën Operative të Drejtorisë së Policisë Vlorë, në numrin 129, më datë 14.04.2014 në orën 05.09. Ai ka denoncuar humbjen e një shume prej 500.000 lekësh të rinj.
Ndërkaq, trupi i Denis Vyshkës, gjithnjë sipas policisë, është gjetur rreth orës 10.50. Ekspertiza mjeko-ligjore do të saktësojë orën e saktë të vrasjes së tij, thekson policia, por nga hetimet paraprake ka dyshime të bazuara se 28-vjeçari është vrarë përpara se në Sallën operative të denoncohej humbja e shumës prej 500 mijë lekë.
Policia saktësoi gjithashtu se nuk patur dijeni për kërcënimet që mund të ketë pasur viktima D.V. nga pronarët e lokalit “Shija e detit”, të cilët tashmë janë arrestuar si autorë të vrasjes së 28-vjeçarit.
Kamerieri elbasanas, i cili ishte punësuar 10 ditë më parë në plazhin e Drimadhes, është masakruar për vdekje nga dy pronarët e lokalit dhe kuzhinieri për 500 mijë lekë të humbur.(Panorama)
als_Latn als_Latn als_Latn als_Latn als_Latn als_Latn